CELEX: 32017R0588
Language: lt
Date: 2016-07-14 00:00:00
Title: 2016 m. liepos 14 d. Komisijos deleguotasis reglamentas (ES) 2017/588, kuriuo Europos Parlamento ir Tarybos direktyva 2014/65/ES papildoma techniniais reguliavimo standartais, susijusiais su kainos pokyčio dydžio tvarka, taikoma akcijoms, depozitoriumo pakvitavimams ir biržiniams fondams (Tekstas svarbus EEE. )

31.3.2017   
            
            
               LT
            
            
               Europos Sąjungos oficialusis leidinys
            
            
               L 87/411
            
         KOMISIJOS DELEGUOTASIS REGLAMENTAS (ES) 2017/588
   2016 m. liepos 14 d.
   kuriuo Europos Parlamento ir Tarybos direktyva 2014/65/ES papildoma techniniais reguliavimo standartais, susijusiais su kainos pokyčio dydžio tvarka, taikoma akcijoms, depozitoriumo pakvitavimams ir biržiniams fondams
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gegužės 15 d. Europos Parlamento ir Tarybos direktyvą 2014/65/ES dėl finansinių priemonių rinkų, kuria iš dalies keičiamos Direktyva 2002/92/EB ir Direktyva 2011/61/ES (1), ypač į jos 49 straipsnio 3 ir 4 dalis,
   kadangi:
   
               (1)
            
            
               siekiant užtikrinti tvarkingą rinkų veikimą, tam tikrų finansinių priemonių atžvilgiu reikėtų nustatyti kainos pokyčio dydžio tvarką arba minimalius kainos pokyčio dydžius. Konkrečiai, nustatant privalomą kainos pokyčio dydžio tvarką reikėtų kontroliuoti akcijų, depozitoriumo pakvitavimų ir tam tikrų rūšių biržinių fondų kainos pokyčio dydžio nuolatinio mažėjimo riziką ir to mažėjimo poveikį rinkos tvarkingumui;
            
         
               (2)
            
            
               turint omenyje kitų finansinių priemonių pobūdį ir rinkų, kuriose jomis prekiaujama, mikrostruktūras, negalima daryti prielaidos, kad jų kainos pokyčio dydžio tvarka veiksmingai skatintų rinkų tvarkingumą, taigi toms finansinėms priemonėms kainos pokyčio dydžio tvarka neturėtų būti taikoma;
            
         
               (3)
            
            
               konkrečiai, sertifikatais prekiaujama tik tam tikrose valstybėse narėse. Turint omenyje tų finansinių priemonių ypatybes ir rinkų, kuriose jomis prekiaujama, likvidumą, mastą ir pobūdį, privaloma kainos pokyčio dydžio tvarka nėra būtina siekiant užkirsti kelią tvarką pažeidžiančioms prekybos sąlygoms;
            
         
               (4)
            
            
               ne nuosavybės finansinėmis priemonėmis ir fiksuotųjų pajamų produktais daugiausia prekiaujama ne biržoje, o prekybos vietose įvykdomų sandorių skaičius tėra nedidelis. Dėl tų finansinių priemonių likvidumo elektroninėse sistemose specifinių ypatybių ir jų fragmentacijos taip pat laikoma, kad privaloma jų kainos pokyčio dydžio tvarka nėra būtina;
            
         
               (5)
            
            
               dėl biržinių fondų ir pagrindinių nuosavybės finansinių priemonių koreliacijos būtina nustatyti minimalų biržinių fondų, kurių pagrindinis turtas yra akcijos ir depozitoriumo pakvitavimai, kainos pokyčio dydį. Tačiau biržiniams fondams, kurių pagrindinis turtas yra finansinės priemonės, kurios nėra akcijos ir depozitoriumo pakvitavimai, privaloma kainos pokyčio dydžio tvarka neturėtų būti taikoma;
            
         
               (6)
            
            
               svarbu, kad visiems biržiniams fondams, kuriems taikomas šis reglamentas, nepaisant jų sandorių skaičiaus dienos vidurkio, būtų taikoma ta pati kainos pokyčio dydžio tvarka, grindžiama vieninteliu likvidumo intervalu, taip siekiant sumažinti riziką, kad bus apeinama toms finansinėms priemonėms taikytina kainos pokyčio dydžio tvarka;
            
         
               (7)
            
            
               šiame reglamente reikėtų paaiškinti terminą „likvidumo požiūriu labiausiai susijusi rinka“, nes Europos Parlamento ir Tarybos reglamente (ES) Nr. 600/2014 (2) šis terminas vartojamas kalbant ir apie referencinės kainos leidimą netaikyti reikalavimų, ir apie pranešimą apie sandorius;
            
         
               (8)
            
            
               kainos pokyčio dydžio tvarka nustato tik minimalų skirtumą tarp pavedimų knygoje įrašytų pavedimų dėl tam tikros finansinės priemonės dviejų kainų dydžių. Todėl ji turėtų būti taikoma vienodai, nepriklausomai nuo finansinės priemonės valiutos;
            
         
               (9)
            
            
               kompetentingos institucijos turėtų turėti galimybę reaguoti į įvykius, žinomus iš anksto, kurie galėtų lemti finansinės priemonės sandorių skaičiaus pasikeitimą, dėl kurio taikomas kainos pokyčio dydis nebebūtų tinkamas. Todėl reikėtų nustatyti specialią tvarką siekiant išvengti tvarką pažeidžiančių prekybos sąlygų, kurios susidarytų dėl emitento įvykių, dėl kurių konkrečios finansinės priemonės kainos pokyčio dydis taptų netinkamas. Ta tvarka turėtų būti taikoma emitento įvykiams, kurie galėtų reikšmingai paveikti tos finansinės priemonės likvidumą. Vertindamos emitento įvykio poveikį konkrečiai finansinei priemonei, kompetentingos institucijos turėtų atsižvelgti į panašių ypatybių turinčius ankstesnius emitento įvykius;
            
         
               (10)
            
            
               siekiant užtikrinti, kad kainos pokyčio dydžio tvarka galėtų būti veiksmingai taikoma ir kad rinkos dalyviai turėtų pakankamai laiko naujiems reikalavimams įgyvendinti, tikslinga numatyti tam tikrų duomenų rinkimą ir ankstyvą kiekvienos finansinės priemonės, kuriai taikomas šis reglamentas, sandorių skaičiaus dienos vidurkio paskelbimą;
            
         
               (11)
            
            
               nuoseklumo sumetimais ir siekiant užtikrinti sklandų finansų rinkų veikimą, būtina, kad šiame reglamente nustatytos nuostatos ir susijusios nacionalinės nuostatos, kuriomis į nacionalinę teisę perkeliama Direktyva 2014/65/ES, būtų pradėtos taikyti tą pačią dieną. Tačiau, siekiant užtikrinti, kad kainos pokyčio dydžio tvarka būtų veiksmingai taikoma, tam tikros šio reglamento nuostatos turėtų būti taikomos nuo jo įsigaliojimo;
            
         
               (12)
            
            
               šis reglamentas grindžiamas Europos vertybinių popierių ir rinkų institucijos (EVPRI) Komisijai pateiktais techninių reguliavimo standartų projektais;
            
         
               (13)
            
            
               EVPRI dėl techninių reguliavimo standartų projektų, kuriais pagrįstas šis reglamentas, surengė atviras viešas konsultacijas, išnagrinėjo galimas susijusias sąnaudas ir naudą ir paprašė Vertybinių popierių ir rinkų suinteresuotųjų subjektų grupės, įsteigtos Europos Parlamento ir Tarybos reglamento (ES) Nr. 1095/2010 (3) 37 straipsniu, pateikti savo nuomonę,
            
         PRIĖMĖ ŠĮ REGLAMENTĄ:
   1 straipsnis
   Likvidumo požiūriu labiausiai susijusi rinka
   Šiame reglamente likvidumo požiūriu labiausiai susijusia akcijos arba depozitoriumo pakvitavimo rinka yra laikoma likvidumo požiūriu labiausiai susijusi rinka, kaip nurodyta Reglamento (ES) Nr. 600/2014 4 straipsnio 1 dalies a punkte ir patikslinta Komisijos deleguotojo reglamento (ES) 2017/587 (4) 4 straipsnyje.
   2 straipsnis
   Akcijų, depozitoriumo pakvitavimų ir biržinių fondų kainos pokyčio dydis
   (Direktyvos 2014/65/ES 49 straipsnio 1 ir 2 dalys)
   1.   Prekybos vietos su akcijomis ar depozitoriumo pakvitavimais susijusiems pavedimams taiko kainos pokyčio dydį, kuris yra lygus kainos pokyčio dydžiui arba didesnis negu tas dydis, atitinkantis:
   
               a)
            
            
               priedo lentelėje nurodytą likvidumo intervalą, atitinkantį sandorių, įvykdytų likvidumo požiūriu labiausiai susijusioje tos finansinės priemonės rinkoje, skaičiaus dienos vidurkio intervalą; ir
            
         
               b)
            
            
               to likvidumo intervalo kainų intervalą, atitinkantį pavedimo kainą.
            
         2.   Nukrypstant nuo 1 dalies a punkto, jei likvidumo požiūriu labiausiai susijusi akcijos arba depozitoriumo pakvitavimo rinka naudoja tik tokią prekybos sistemą, kuri pavedimus derina pagal periodinio aukciono sistemą ir prekybos algoritmą, kuris veikia be žmogaus įsikišimo, prekybos vietos taiko likvidumo intervalą, atitinkantį mažiausią sandorių skaičiaus dienos vidurkį, nurodytą priedo lentelėje.
   3.   Prekybos vietos su biržiniais fondais susijusiems pavedimams taiko kainos pokyčio dydį, kuris yra lygus kainos pokyčio dydžiui arba didesnis negu šis dydis, atitinkantis:
   
               a)
            
            
               priedo lentelėje nurodytą likvidumo intervalą, atitinkantį didžiausią sandorių skaičiaus dienos vidurkį; ir
            
         
               b)
            
            
               to likvidumo intervalo kainų intervalą, atitinkantį pavedimo kainą.
            
         4.   3 dalyje nustatyti reikalavimai yra taikomi tik tiems biržiniams fondams, kurių pagrindinės finansinės priemonės yra vien nuosavybės vertybiniai popieriai, kuriems taikoma kainos pokyčio dydžio tvarka pagal 1 dalį, arba tokių nuosavybės vertybinių popierių krepšelis.
   3 straipsnis
   Akcijų ir depozitoriumo pakvitavimų sandorių skaičiaus dienos vidurkis
   (Direktyvos 2014/65/ES 49 straipsnio 1 ir 2 dalys)
   1.   Iki metų, einančių po Reglamento (ES) Nr. 600/2014 taikymo pradžios datos, kovo 1 d. ir iki kiekvienų paskesnių metų kovo 1 d. konkrečios akcijos arba depozitoriumo pakvitavimo kompetentinga institucija, nustatydama likvidumo požiūriu labiausiai susijusią tos akcijos arba depozitoriumo pakvitavimo rinką, apskaičiuoja tos finansinės priemonės sandorių toje rinkoje skaičiaus dienos vidurkį ir užtikrina, kad ta informacija būtų paskelbta.
   1 pastraipoje nurodyta kompetentinga institucija yra likvidumo požiūriu labiausiai susijusios rinkos, kaip patikslinta Komisijos deleguotojo reglamento (ES) 2017/590 (5) 16 straipsnyje, kompetentinga institucija.
   2.   1 dalyje nurodytas apskaičiavimas:
   
               a)
            
            
               kiekvienos prekybos vietos atžvilgiu apima sandorius, įvykdytus pagal tos prekybos vietos taisykles, išskyrus sandorius su žymomis „referencinė kaina“ ir „suderėti sandoriai“, kaip nustatyta Deleguotojo reglamento (ES) 2017/587 I priedo 4 lentelėje, ir sandorius, įvykdytus pagal bent vieną pavedimą, kuriam taikytas plataus masto leidimas nesilaikyti reikalavimų, jei sandorio dydis viršija taikytiną didelės apimties pavedimų ribą, nustatytą pagal Deleguotojo reglamento (ES) 2017/587 7 straipsnį;
            
         
               b)
            
            
               apima arba ankstesnius kalendorinius metus, arba, jei taikoma, ankstesnių kalendorinių metų laikotarpį, per kurį prekybos vietoje finansine priemone leista prekiauti arba prekiauta ir prekyba ja nesustabdyta.
            
         3.   1 ir 2 dalys netaikomos akcijoms ir depozitoriumo pakvitavimams, kuriais prekybos vietoje pirmą kartą leista prekiauti arba prekyba pirmą kartą įvyko keturios savaitės arba mažiau iki ankstesnių kalendorinių metų pabaigos.
   4.   Prekybos vietos likvidumo intervalo, atitinkančio sandorių skaičiaus dienos vidurkį, paskelbtą pagal 1 dalį, kainos pokyčio dydžius taiko nuo balandžio 1 d. po to paskelbimo.
   5.   Iki pirmojo leidimo prekiauti akcija arba depozitoriumo pakvitavimu arba iki prekybos jais pirmosios dienos prekybos vietos, kurioje pirmą kartą bus leista prekiauti arba prekiaujama ta finansine priemone, kompetentinga institucija tos prekybos vietos atžvilgiu įvertina sandorių skaičiaus dienos vidurkį, atsižvelgdama į ankstesnę prekybos ta finansine priemone istoriją, jei yra, taip pat į ankstesnę prekybos finansinėmis priemonėmis, kurios laikomos turinčiomis panašių ypatybių, istoriją, ir tą įvertinimą paskelbia.
   Likvidumo intervalo, atitinkančio tą paskelbtą sandorių skaičiaus dienos vidurkio įvertį, kainos pokyčio dydžiai yra taikomi nuo to įverčio paskelbimo iki tos finansinės priemonės sandorių skaičiaus dienos vidurkio paskelbimo pagal 6 dalį.
   6.   Ne vėliau kaip šešios savaitės po prekybos akcija arba depozitoriumo pakvitavimu pirmosios dienos prekybos vietos, kurioje pirmą kartą leista prekiauti arba pirmą kartą įvyko prekyba ta finansine priemone, kompetentinga institucija tos prekybos vietos atžvilgiu apskaičiuoja tos finansinės priemonės sandorių skaičiaus dienos vidurkį, naudodama prekybos ta finansine priemone pirmųjų keturių savaičių duomenis, ir užtikrina to vidurkio paskelbimą.
   Likvidumo intervalo, atitinkančio tą paskelbtą sandorių skaičiaus dienos vidurkį, kainos pokyčio dydžiai yra taikomi nuo jo paskelbimo iki naujo tos finansinės priemonės sandorių skaičiaus dienos vidurkio apskaičiavimo ir paskelbimo 1–4 dalyse nustatyta tvarka.
   7.   Taikant šį straipsnį, finansinės priemonės sandorių skaičiaus dienos vidurkis yra apskaičiuojamas atitinkamo laikotarpio bendrą tos finansinės priemonės sandorių atitinkamoje prekybos vietoje skaičių padalijus iš prekybos dienų skaičiaus.
   4 straipsnis
   Emitento įvykiai
   (Direktyvos 2014/65/ES 49 straipsnio 1 ir 2 dalys)
   Jei kompetentinga institucija mano, kad dėl emitento įvykio gali pasikeisti konkrečios finansinės priemonės sandorių skaičiaus dienos vidurkis ir dėl to ši finansinė priemonė patektų į skirtingą likvidumo intervalą, kompetentinga institucija nustato naują tai finansinei priemonei taikomą likvidumo intervalą, ją vertindama taip, lyg prekybos vietoje ja būtų leista prekiauti pirmą kartą arba prekyba ja įvyktų pirmą kartą, ir taikydama 3 straipsnio 5 ir 6 dalyse nustatytą tvarką, ir užtikrina to intervalo paskelbimą.
   5 straipsnis
   Pereinamojo laikotarpio nuostatos
   1.   Prekybos vietos, kurioje iki Reglamento (ES) Nr. 600/2014 taikymo pradžios datos pirmą kartą leista prekiauti arba pirmą kartą įvyko prekyba akcija arba depozitoriumo pakvitavimu, kompetentinga institucija surenka būtinus duomenis ir tos prekybos vietos atžvilgiu apskaičiuoja tos finansinės priemonės sandorių skaičiaus dienos vidurkį ir užtikrina jo paskelbimą laikydamasi šių terminų:
   
               a)
            
            
               ne vėliau kaip keturios savaitės iki Reglamento (ES) Nr. 600/2014 taikymo pradžios datos, jei data, kurią prekyba akcijomis arba depozitoriumo pakvitavimais Sąjungos prekybos vietoje įvyko pirmą kartą, yra data, kuri yra ne mažiau kaip dešimt savaičių iki Reglamento (ES) Nr. 600/2014 taikymo pradžios datos;
            
         
               b)
            
            
               ne vėliau kaip Reglamento (ES) Nr. 600/2014 taikymo pradžios dieną, jei data, kurią prekyba finansinėmis priemonėmis Sąjungos prekybos vietoje įvyko pirmą kartą, yra data, patenkanti į laikotarpį, kuris prasideda dešimt savaičių iki Reglamento (ES) Nr. 600/2014 taikymo pradžios datos ir baigiasi dieną prieš Reglamento (ES) Nr. 600/2014 taikymo pradžios datą.
            
         2.   1 dalies a punkte nurodyti apskaičiavimai atliekami taip:
   
               a)
            
            
               jeigu data, kurią prekyba akcijomis arba depozitoriumo pakvitavimais Sąjungos prekybos vietoje įvyko pirmą kartą, yra ne vėlesnė nei šešiolika savaičių iki Reglamento (ES) Nr. 600/2014 taikymo pradžios datos, apskaičiavimai grindžiami prieinamais keturiasdešimties savaičių trukmės ataskaitinio laikotarpio, kuris prasideda likus penkiasdešimt dviem savaitėms iki Reglamento (ES) Nr. 600/2014 taikymo pradžios datos, duomenimis;
            
         
               b)
            
            
               jeigu data, kurią prekyba akcijomis arba depozitoriumo pakvitavimais Sąjungos prekybos vietoje įvyko pirmą kartą, yra data, patenkanti į laikotarpį, kuris prasideda likus šešiolikai savaičių iki Reglamento (ES) Nr. 600/2014 taikymo pradžios datos ir baigiasi likus dešimčiai savaičių iki Reglamento (ES) Nr. 600/2014 taikymo pradžios datos, apskaičiavimai grindžiami prieinamais pirmų keturių savaičių prekybos finansine priemone laikotarpio duomenimis;
            
         
               c)
            
            
               jeigu data, kurią prekyba akcijomis arba depozitoriumo pakvitavimais Sąjungos prekybos vietoje įvyko pirmą kartą, yra data, patenkanti į laikotarpį, kuris prasideda likus dešimčiai savaičių iki Reglamento (ES) Nr. 600/2014 taikymo pradžios datos ir baigiasi dieną prieš Reglamento (ES) Nr. 600/2014 taikymo pradžios datą, apskaičiavimai grindžiami atitinkamos akcijos ar depozitoriumo pakvitavimo arba kitų finansinių priemonių, kurios laikomos turinčiomis į tas akcijas arba depozitoriumo pakvitavimus panašių ypatybių, prekybos istorija.
            
         3.   Likvidumo intervalo, atitinkančio 1 dalyje nurodytą paskelbtą sandorių skaičiaus dienos vidurkį, kainos pokyčio dydžiai yra taikomi iki metų, einančių po Reglamento (ES) Nr. 600/2014 taikymo pradžios datos, balandžio 1 d. Kompetentingos institucijos užtikrina, kad per tą laikotarpį 2 dalies b ir c punktuose nurodytų finansinių priemonių, kurių atžvilgiu jos yra kompetentingos institucijos, kainos pokyčio dydžiai neskatintų tvarką pažeidžiančių prekybos sąlygų. Jei kompetentinga institucija nustato dėl tokių kainos pokyčio dydžių tvarkingam rinkų veikimui kylančią riziką, tai rizikai sumažinti ji nustato ir paskelbia atnaujintą atitinkamų finansinių priemonių sandorių skaičiaus dienos vidurkį. Ji tai daro remdamasi ilgesnės ir visapusiškesnės prekybos tomis finansinėmis priemonėmis istorijos duomenimis. Prekybos vietos nedelsdamos taiko likvidumo intervalą, atitinkantį tą atnaujintą sandorių skaičiaus dienos vidurkį. Jos tai daro iki metų, einančių po Reglamento (ES) Nr. 600/2014 taikymo pradžios datos, balandžio 1 d. arba paskesnio kompetentingos institucijos pagal šią dalį atliekamo paskelbimo.
   6 straipsnis
   Įsigaliojimas ir taikymas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. sausio 3 d.
   Tačiau 5 straipsnis taikomas nuo šio reglamento įsigaliojimo datos.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 173, 2014 6 12, p. 349.
   
      (2)  2014 m. gegužės 15 d. Europos Parlamento ir Tarybos reglamentas (ES) Nr. 600/2014 dėl finansinių priemonių rinkų, kuriuo iš dalies keičiamas Reglamentas (ES) Nr. 648/2012 (OL L 173, 2014 6 12, p. 84).
   
      (3)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).
   
      (4)  2016 m. liepos 14 d. Komisijos deleguotasis reglamentas (ES) 2017/587, kuriuo Europos Parlamento ir Tarybos reglamentas (ES) Nr. 600/2014 dėl finansinių priemonių rinkų papildomas techniniais reguliavimo standartais, susijusiais su prekybos vietoms ir investicinėms įmonėms taikomais skaidrumo reikalavimais dėl akcijų, depozitoriumo pakvitavimų, biržinių fondų, sertifikatų ir kitų panašių finansinių priemonių ir su pareiga tam tikrų akcijų sandorius vykdyti prekybos vietoje arba per sistemingai sandorius savo viduje sudarantį tarpininką (žr. šio Oficialiojo leidinio p. 387).
   
      (5)  2016 m. liepos 28 d. Komisijos deleguotasis reglamentas (ES) 2017/590, kuriuo Reglamentas (ES) Nr. 600/2014 papildomas pranešimo apie sandorius kompetentingoms institucijoms techniniais reguliavimo standartais (žr. šio Oficialiojo leidinio p. 449).
   
      PRIEDAS
      
         Kainos pokyčio dydžių lentelė
      
      
                   
               
               
                  Likvidumo intervalai
               
            
                  Kainų intervalai
               
               
                  0 ≤ sandorių skaičiaus dienos vidurkis < 10
               
               
                  10 ≤ sandorių skaičiaus dienos vidurkis < 80
               
               
                  80 ≤ sandorių skaičiaus dienos vidurkis < 600
               
               
                  600 ≤ sandorių skaičiaus dienos vidurkis < 2 000 
               
               
                  2 000  ≤ sandorių skaičiaus dienos vidurkis < 9 000 
               
               
                  9 000  ≤ sandorių skaičiaus dienos vidurkis
               
            
                  0 ≤ kaina < 0,1
               
               
                  0,0005
               
               
                  0,0002
               
               
                  0,0001
               
               
                  0,0001
               
               
                  0,0001
               
               
                  0,0001
               
            
                  0,1 ≤ kaina < 0,2
               
               
                  0,001
               
               
                  0,0005
               
               
                  0,0002
               
               
                  0,0001
               
               
                  0,0001
               
               
                  0,0001
               
            
                  0,2 ≤ kaina < 0,5
               
               
                  0,002
               
               
                  0,001
               
               
                  0,0005
               
               
                  0,0002
               
               
                  0,0001
               
               
                  0,0001
               
            
                  0,5 ≤ kaina < 1
               
               
                  0,005
               
               
                  0,002
               
               
                  0,001
               
               
                  0,0005
               
               
                  0,0002
               
               
                  0,0001
               
            
                  1 ≤ kaina < 2
               
               
                  0,01
               
               
                  0,005
               
               
                  0,002
               
               
                  0,001
               
               
                  0,0005
               
               
                  0,0002
               
            
                  2 ≤ kaina < 5
               
               
                  0,02
               
               
                  0,01
               
               
                  0,005
               
               
                  0,002
               
               
                  0,001
               
               
                  0,0005
               
            
                  5 ≤ kaina < 10
               
               
                  0,05
               
               
                  0,02
               
               
                  0,01
               
               
                  0,005
               
               
                  0,002
               
               
                  0,001
               
            
                  10 ≤ kaina < 20
               
               
                  0,1
               
               
                  0,05
               
               
                  0,02
               
               
                  0,01
               
               
                  0,005
               
               
                  0,002
               
            
                  20 ≤ kaina < 50
               
               
                  0,2
               
               
                  0,1
               
               
                  0,05
               
               
                  0,02
               
               
                  0,01
               
               
                  0,005
               
            
                  50 ≤ kaina < 100
               
               
                  0,5
               
               
                  0,2
               
               
                  0,1
               
               
                  0,05
               
               
                  0,02
               
               
                  0,01
               
            
                  100 ≤ kaina < 200
               
               
                  1
               
               
                  0,5
               
               
                  0,2
               
               
                  0,1
               
               
                  0,05
               
               
                  0,02
               
            
                  200 ≤ kaina < 500
               
               
                  2
               
               
                  1
               
               
                  0,5
               
               
                  0,2
               
               
                  0,1
               
               
                  0,05
               
            
                  500 ≤ kaina < 1 000 
               
               
                  5
               
               
                  2
               
               
                  1
               
               
                  0,5
               
               
                  0,2
               
               
                  0,1
               
            
                  1 000  ≤ kaina < 2 000 
               
               
                  10
               
               
                  5
               
               
                  2
               
               
                  1
               
               
                  0,5
               
               
                  0,2
               
            
                  2 000  ≤ kaina < 5 000 
               
               
                  20
               
               
                  10
               
               
                  5
               
               
                  2
               
               
                  1
               
               
                  0,5
               
            
                  5 000  ≤ kaina < 10 000 
               
               
                  50
               
               
                  20
               
               
                  10
               
               
                  5
               
               
                  2
               
               
                  1
               
            
                  10 000  ≤ kaina < 20 000 
               
               
                  100
               
               
                  50
               
               
                  20
               
               
                  10
               
               
                  5
               
               
                  2
               
            
                  20 000  ≤ kaina < 50 000 
               
               
                  200
               
               
                  100
               
               
                  50
               
               
                  20
               
               
                  10
               
               
                  5
               
            
                  50 000  ≤ kaina
               
               
                  500
               
               
                  200
               
               
                  100
               
               
                  50
               
               
                  20
               
               
                  10